胡琦：「孰若雲長大勇憤發，心不忘義，事漢昭烈，誓同生死。守荊州九年，賊畏之如虎，討樊之舉，鼓忠烈之氣，破奸雄之膽，可不謂壯哉！惜乎事機垂成，禍生於所忽，乃守其誌，終始不回，卓然為漢忠臣，獨見稱於後世。廟食玉泉，至今不絕。四方祈謁，靈應如響，不亦盛乎！及考其事跡本末具存，國誌所不載者散在眾籍，文字交錯，難用檢尋，覽之者無不病焉。」（《新編實錄序》）